
GRAD ZAGREB

           GRADSKA ČETVRT  PODSUSED – VRAPČE

               Vijeće Gradske četvrti Podsused - Vrapče

                                  Zagreb, Sigetje 2
KLASA: 026-02/18-01/367
URBROJ: 251-06-02/13-18-2
Zagreb, 11. srpnja 2018.
                                                                    Z A P I S N I K
sa 16.  sjednice Vijeća gradske četvrti  Podsused - Vrapče koja je održana 11. srpnja 2018. s početkom u 18,00 sati u zgradi  Područnog ureda Susedgrad, Sigetje 2, mala dvorana – soba 316/III.
NAZOČNI VIJEĆNICI: Ivka Bengez, Aljoša Bosnar, Željko Drniković, Zdenko Jušić, Dejan Kljajić, Mirjana Marić, Dubravko Peroš, Želimir Schauer, Ivan Turković,  Ivan Vukoja,  Stjepan Belanović,   Mirko Hrgović, Marija Brajdić Vuković, Mihaela Ivšić i Branka Zorić Cindrić
NENAZOČNI VIJEĆNICI: 
SJEDNICI SLUŽBENO NAZOČNI: Margareta Cindrić Neuhold- stručna savjetnica za mjesnu samoupravu, Vesna Mihalinec- zapisničar
Prije prelaska na dnevni red predsjednik je dao na usvajanje zapisnik sa 15. sjednice Vijeća gradske četvrti. Vijeće je jednoglasno prihvatilo zapisnik.
Vijeće je prihvatilo slijedeći  

                                                                       DNEVNI RED

1. Prijedlog zaključka uređenja podzemne garaže na Tržnici Vrapče, Vrapčanska 3

2. Prijedlog zaključka o postavljanju javnih satova na području Mjesnih odbora Gornji Stenjevec i Gornje Vrapče 

3. Prijedlog zaključka o izmjeni Plana komunalnih aktivnosti Gradske četvrti Podsused – Vrapče u 2018.

4. Izvješće o utrošku sredstava „ostalih nespomenutih rashoda“ za  2018.  
5. Prijedlog zaključka o Okvirnoj strategiji pametnog Grada Zagreba – davanje mišljenja

6. Prijedlog zaključka na točke po čl. 86. Statuta Grada Zagreba – davanje mišljenja

7. Pitanja i prijedlozi

Točka 1. 
Predsjednik je dao pojašnjenje u svezi prijedloga zaključka za uređenje podzemne garaže na tržnici Vrapče, Vrapčanska 3 te otvorio raspravu u kojoj su sudjelovali Aljoša Bosnar, Stjepan Belanović i Mirko Hrgović.
Vijeće je sa 11 glasova „za“, 3 „protiv“ i 1 „suzdržanim glasom“ donijelo

                                                                Z A K L J U Č A K 

Vijeće gradske četvrti Podsused – Vrapče traži da se u izradu projektne dokumentacije za uređenje Tržnice Vrapče, Vrapčanska 3, uključi i uređenje podzemne garaže na naprijed navedenoj tržnici.

Točka 2. 
Vijeće je sa 10 glasova „za“, 4 „protiv“ i 1 „suzdržanim glasom“ donijelo

                                                                 Z A K L J U Č A K 

Vijeće Gradske četvrti Podsused – Vrapče traži od Gradskog ureda za prostorno uređenje, izgradnju Grada, graditeljstvo, komunalne poslove i promet da u svoje planove za 2018. uključi i postavljanje javnih satova na području Mjesnih odbora: Gornji Stenjevec, Dubravica 109A i Gornje Vrapče, Trg Stjepana Severa 1.                                           
Točka 3.
Vijeće je sa 8 glasova „za“, 6 „protiv“ i 1 „suzdržanim glasom“ donijelo

ZAKLJUČAK

o prijedlogu utroška sredstava iz Financijskog plana Gradske četvrti

Podsused - Vrapče za 2018.

1. Vijeće Gradske četvrti Podsused - Vrapče je u Planu komunalnih aktivnosti za 2018., predvidjelo 300.000,00 kuna koje bi utrošilo na kapitalne donacije neprofitnim organizacijama.
2. Vijeće predlaže da se pozicija 3232 Usluge tekućeg investicijskog održavanja ili pozicija 4214 Ostali građevinski objekti smanji za iznos sredstava naveden u 1. točki, kako bi se osigurala nova pozicija u financijskom planu Gradske četvrti Podsused – Vrapče  3821 Kapitalne donacije neprofitnim organizacijama.                                                  



3. Ovaj zaključak će se dostaviti Gradskom uredu za mjesnu samoupravu na daljnje 

postupanje.

Vijeće je sa 9 glasova „za“, 5 „protiv“ i 1 „suzdržanim glasom“ donijelo Zaključak o izmjeni Plana komunalnih aktivnosti u 2018.

Točka 4.
Vijeće je primilo na znanje tabelarni prikaz utroška sredstava sa pozicije „ostali nespomenuti rashodi“ za 2018.

Vijeće je većinom glasova donijelo
                                                                 Z A K L J U Č A K 

Vijeće Gradske četvrti Podsused – Vrapče odobrava isplatu sredstava iz Razdjela proračuna Grada Zagreba 0502, Pozicija  188-3299 „ostali nespomenuti rashodi poslovanja „ Gradske četvrti Podsused – Vrapče“ za izradu brošure i letaka za održavanje manifestacije „Susedgradska ljetna promenada“ u realizaciji Centra za kulturu i obrazovanje Susedgrad u iznosu od 4.993,75 kn. prema ponudi  „Luna grafika“ d.o.o. Zagreb, Kraljevečki odvojak 9.

                                                                 Z A K L J U Č A K 

Vijeće Gradske četvrti Podsused – Vrapče odobrava isplatu sredstava iz Razdjela proračuna Grada Zagreba 0502, Pozicija  188-3299 „ostali nespomenuti rashodi poslovanja „ Gradske četvrti Podsused – Vrapče“ za izradu kataloga, plakata i pozivnica  za održavanje manifestacije „Susedgradska ljetna promenada“ u realizaciji Centra za kulturu i obrazovanje Susedgrad u iznosu od 4.937,50 kn. prema ponudi  „Luna grafika“ d.o.o. Zagreb, Kraljevečki odvojak 9.

                                                                 Z A K L J U Č A K 

Vijeće Gradske četvrti Podsused – Vrapče odobrava isplatu sredstava iz Razdjela proračuna Grada Zagreba 0502, Pozicija  188-3299 „ostali nespomenuti rashodi poslovanja „ Gradske četvrti Podsused – Vrapče“ za izradu plakata za održavanje manifestacije „Susedgradska ljetna promenada“ u realizaciji Centra za kulturu i obrazovanje Susedgrad u iznosu od 4.900,00 kn. prema ponudi  „Luna grafika“ d.o.o. Zagreb, Kraljevečki odvojak 9.

                                                                Z A K L J U Č A K 
Vijeće Gradske četvrti Podsused – Vrapče traži od Gradskog ureda za mjesnu samoupravu tumačenje o mogućnosti financijske potpore udrugama koje bi bile uključene u manifestacije kojima je Vijeće Gradske četvrti suorganizator.

Točka 5.

Vijeće je većinom glasova donijelo

                                                                Z A K L J U Č A K 

Vijeće gradske četvrti Podsused – Vrapče suglasno je s nacrtom Okvirne strategije pametnog Grada Zagreba – Zagreb Smart City.

Točka 6.

Vijeće je većinom glasova „za“ donijelo Prijedlog zaključka o prihvaćanju Ugovora br. 2018/001270 o nabavi spremnika za odvojeno prikupljanje otpada.
Točka 7. 
Stjepan Belanović
Predlaže da se sjednice Vijeća održavaju u velikoj dvorani, prizemlje PU Susedgrad.
Mihaela Ivšić

Predlaže  da se sjednice Vijeća održavaju u velikoj dvorani uz upotrebu mikrofona i da se puste svi zainteresirani građani na sjednicu da vide kako funkcionira Vijeće.
Dubravko Peroš

Ako postoji interes građana predlaže da se sjednice organiziraju u velikoj dvorani.
Ivan Vukoja

Pita da li sjednici Radnog tijela može prisustvovati predsjednik Vijeća mjesnog odbora?
Mirjana Marić

Traži izvještaj o obilasku gradonačelnika sa lokacije podvožnjak Škorpikova.
Zdenko Jušić

1.Traži uređenje staze uz pumpnu stanicu INE.

2.Pita da li je stigao odgovor u svezi postavljanja mjerača brzine na Aleji grada Bologne?

3.Predlaže postavljanje video nadzora u školama.
Želimir Schauer
1.Prezentira dopis - peticiju roditelja školske djece za promjenom postojeće i dodavanjem nove autobusne linije za naselje Bizek.
Završeno u  19,00  sati.      
                                                                                    Predsjednik VGČ

                                                                                                                 Dejan Kljajić, v.r.

